[{"text_idx": "#000002", "text": "\u201eKa\u0308a\u0308rivat na\u0308gemust maalija pu\u0308u\u0308ab, ro\u0303hutab rauges asendis ro\u0303hulist, saavutada tahab suvist ja o\u0303hulist...\u201c kirjutas Gustav Suits Triigi ku\u0308laska\u0308igust luuletuses \u201eElu muulased\u201c."}, {"text_idx": "#000003", "text": "Triik on oma va\u0308rvivalikus muutunud va\u0308ga ekspressiivseks, varasema lakoonilisuse asemel on ta hoogsate emotsionaalsete pintslito\u0303mmetega ta\u0308itnud maaliruumi jo\u0303uliste va\u0308rvidega. Sinine ja\u0308rveriba pildi su\u0308dames ei mo\u0303ju rahustavana, vaid dramaatilise kontrastina tema kohal leegitsevatele punastele ning oranz\u030cidele toonidele. Maali alumine kolmandik on tasalu\u0308litatud, kohati lo\u0303uendit paljastav maalilaad on loonud pruunika keskkonna, mis aitab aga veelgi enam ro\u0303hutada u\u0308lemise kahe kolmandiku koloriidi dramaatilisust. Sellesse lo\u0303ikuvad omakorda veidi kummituslikud poolraagus puud, millel on veel vaid va\u0308ga o\u0303rn side reaalsusega \u2212 pigem on need mustad sa\u0308hvatused keset va\u0308rvibakhanaali. Motiivi valides ei ole Triik olnud pirtsakas, selles vaates ei ole iseenesest mitte midagi ta\u0308helepanuva\u0308a\u0308rset ega maalilist, ent vo\u0303ib-olla on see just olnud kunstnikule meelepa\u0308rane, andes talle ha\u0308davajaliku loomingulise vabaduse, ikestamata teda mo\u0303ne kaadri lummuse ku\u0308lge."}]